CELEX: C2009/153/04
Language: sk
Date: 2009-07-04 00:00:00
Title: Kritériá prideľovania vecí do komôr

4.7.2009   
            
            
               SK
            
            
               Úradný vestník Európskej únie
            
            
               C 153/2
            
         Kritériá prideľovania vecí do komôr
   2009/C 153/04
   Dňa 16. júna 2009 Súd prvého stupňa v súlade s článkom 12 rokovacieho poriadku stanovil tieto pravidlá prideľovania vecí komorám v období od 1. októbra 2009 do 31. augusta 2010:
   
               1.
            
            
               Odvolania proti rozhodnutiam Súdu pre verejnú službu sa prideľujú hneď po podaní žaloby a bez toho, aby tým bolo dotknuté neskoršie uplatnenie článkov 14 a 51 rokovacieho poriadku, odvolaciemu senátu.
            
         
               2.
            
            
               Iné veci, ako sú veci uvedené v odseku 1, sa prideľujú hneď po podaní žaloby a bez toho, aby tým bolo dotknuté neskoršie uplatnenie článkov 14 a 51 rokovacieho poriadku, komorám zloženým z troch sudcov.
               Veci uvedené v tomto odseku sa rozdeľujú komorám podľa troch rôznych rozpisov striedania, ktoré sa vytvárajú podľa poradia zápisu vecí v registri kancelárie Súdu prvého stupňa:
               
                           —
                        
                        
                           veci týkajúce sa vykonávania pravidiel hospodárskej súťaže vzťahujúcich sa na podniky, pravidiel štátnej pomoci a pravidlá týkajúce sa opatrení na ochranu obchodného styku,
                        
                     
                           —
                        
                        
                           veci týkajúce sa práv duševného vlastníctva uvedené v článku 130 ods. 1 rokovacieho poriadku,
                        
                     
                           —
                        
                        
                           všetky ostatné veci.
                        
                     V rámci týchto rozpisov striedania budú dve komory zasadajúce v zložení troch sudcov a zložené zo štyroch sudcov zohľadnené dvakrát pri každom treťom rozpise striedania.
               Predseda Súdu prvého stupňa môže rozhodnúť odchylne od týchto rozpisov striedania v záujme zohľadnenia spojitosti určitých vecí alebo s cieľom zabezpečiť vyrovnané rozdelenie pracovného zaťaženia.